Bowen Byram

Bowen Byram (sündinud 13. juunil 2001 Cranbrookis Briti Columbias) on Kanada jäähokimängija, kes mängib kaitsjana NHL-i klubis Colorado Avalanche.

Aastatel 2017–2020 mängis ta Western Hockey League'i (WHL) klubis Vancouver Giants. Hooajal 2018/19 oli ta WHL-is enim väravaid löönud kaitsemängija (26).https://www.eliteprospects.com/player/326522/bowen-byram (vaadatud 19.4.2023)

2019. aastal valis Colorado Avalanche ta NHL-i draftis neljanda valikuna. Sama aasta juulis sõlmis ta klubiga kolmeaastase lepingu. NHL-is debüteeris ta 21. jaanuaril 2021 mängus Los Angeles Kingsi vastu. Erinevatel tervislikel põhjustel jäi ta hooajal 2020/21 mitmel korral mängimisest eemale ning sai hooaja jooksul kirja vaid 19 mängu. 13. oktoobril 2021 lõi ta hooaja avamängus Chicago Blackhawksi vastu oma esimese värava NHL-is. 2021/22. põhihooajal jäi ta erinevate põhjuste tõttu jällegi mitmel korral mängimisest eemale, kuid kuulus väljalangemismängudes kindlalt Avalanche'i põhikoosseisu. Avalanche jõudis Stanley karika finaalmängudele, kus alistati Tampa Bay Lightning.

2020. aastal võitis Byram Kanada kuni 20-aastaste koondisega juunioride maailmameistrivõistlustel kuldmedali ja 2021. aastal hõbemedali.

 Viited 

 Välislingid 
 Bowen Byram NHL.com lehel
 Bowen Byram hockeydb.com lehel

Kategooria:Kanada jäähokimängijad
Kategooria:Colorado Avalanche'i mängijad
Kategooria:Sündinud 2001